open-index/open-wikipedia-markdown huggingface dataset:
קרבות שבעת הימים

**קרבות שבעת הימים** (באנגלית: **Seven Days Battles**) היו קרבות שהתחוללו בווירג'יניה במהלך מלחמת האזרחים האמריקנית, ונמשכו במשך שבעה ימים, בין 25 ביוני ל-1 ביולי 1862.

לאחר פציעתו של ג'וזף א' ג'ונסטון, וקשייו של גוסטאבוס וודסון סמית'  להיכנס לנעליו, מונה רוברט אדוארד לי למפקד הארמייה של צפון וירג'יניה , והוא זה שנתן לה את שמה. בשבועות הראשונים שלאחר מינויו הוא חיזק את הביצורים שמסביב לריצ'מונד. פרט לכמה פשיטות שערכו כוחות צבא הקונפדרציה, הייתה החזית שקטה. בסוף יוני החל לי בסדרת התקפות נגד שנקראו קרבות שבעת הימים. אם כי אף אחד מאלה לא נסתיים בניצחון מכריע של הקונפדרציה. מפקד ארמיית הפוטומק ג'ורג' מקללן נסוג מריצ'מונד, מה גם שברור היה שציפיותיו לתגבורות מוושינגטון נכזבו, כמוהן גם האפשרות שכוחות האיחוד שמסביב לוושינגטון יפרצו דרך קווי הקונפדרציה ויתאחדו עם צבאו. בהמשך, באוגוסט, בעקבות התקפה של הדרומיים בסמוך לוושינגטון, נקראה ארמיית הפוטומק לסייע בהגנת עיר הבירה.

## קישורים חיצוניים

* 

* Seven Days Campaign of 1862: '''Maps''', histories, photos, and preservation news (Civil War Trust)
*Animated history of the Peninsula Campaign


## הערות שוליים

שבעת הימים
חורבת צופין

**חורבת צופין** (נכתב גם "חירבת סופין") היא גבעה, בגובה 124 מטר מעל פני הים, הממוקמות בסמוך לכיכר הכניסה המזרחית של קלקיליה ומשקיפה על ישובי השרון.
## היסטוריה
לאחר מלחמת העצמאות הוקם במקום מוצב קטן של צבא ירדן. במבצע שומרון, פעולת תגמול שנערכה ב-10 באוקטובר 1956 נגד משטרת קלקיליה, ניהלה יחידה מחטיבת הצנחנים קרב קשה ורב נפגעים בחורבת צופין. פעולת תגמול נוספת בוצעה בסמפמבר 1965, בה פוצצו משאבות מים בקלקיליה, בתגובה ירה הצבא הירדני אש מרגמות לקיבוץ אייל ממוצב חורבת צופין.

ב-6 ביוני 1967, ביום השני למלחמת ששת הימים, הפגיז מח'רבת צופין תותח לונג טום של הצבא הירדני את תל אביב. פגז אחד פגע בחצר האחורית של בית ברחוב רייך 5 (ואחורי הבית ברחוב פרישמן 82) וגרם לנזק ברכוש, אך למרבה המזל, לא היו נפגעים בנפש. ההפגזה הקצרה נפסקה כשכוח של חטיבה 5 בפיקודו של זאב שחם כבש את המוצב.
בקרב נהרגו שישה חיילי צה"ל.

בכניסה אל המוצב הוקמה אנדרטה צנועה עליה נחקק: "חרבת צופין, מוצב ירדני, נכבש על ידי יחידות עוצבת השריון. אנדרטה לנופלים, הוקמה על ידי חבריהם, 6.6.67". ב-1969 הוקמה מעל תעלות הקשר של המוצב אנדרטה חדשה בה הוצב תותח אנטי-טנקי. על קנה התותח נחרט הפסוק: "ולא ישא גוי אל גוי חרב". מרכיב של האנדרטה הועבר בשנות ה-90 ליער המגינים.

תותח הלונג-טום הירדני שהפגיז את תל אביב נלקח שלל, הוצב בשדרות רוטשילד, ואחר כך נמסר למוזיאון בתי האוסף לתולדות צה"ל.

כקילומטר מצפון מזרח לחורבת צופין, הוקמה בשנת 1989 ההתנחלות צופים (שנקרא בתחילה "צופין").

בשנות ה-2000 התרחב השטח הבנוי של קלקיליה לאזור חורבת צופין ובמקום נבנה מסגד עם כיפה ושני מינרטים מוזהבים.

## גלריה

## קישורים חיצוניים

* תיאור הקרב בחורבת צופין - 
* חירבת צופין באתר חיל התותחנים ועמותת יד התותחנים
## הערות שוליים

קטגוריה:קלקיליה
NGC 4596

**NGC 4596** היא גלקסיית עדשה בקבוצת הכוכבים בתולה, הנמצאת במרחק של כ-55 מיליון שנות אור ממערכת השמש ושייכת לצביר הבתולה. 

## היסטוריה
לגלקסיה בהירות נראית מדרגה 10.42 והיא התגלתה ב-15 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון **I.24**, כשהיא מתוארת כבהירה מאוד, קטנה, עם גרעין בהיר ושני ענפים עמומים שיוצאים ממנו. בנו, ג'ון הרשל, צפה בה מספר פעמים והכניס אותה לקטלוג הערפיליות שפרסם בשנת 1833 תחת הציון **1378**, כשהיא מתוארת כבהירה, עגולה והיא נמצאת ליד שלושה כוכבים די בהירים. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 3134** ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4596, כאשר היא מתוארת כבהירה, די קטנה, בעלת מרכז בהיר מאוד שמתבהר בהדרגה וליד שלושה כוכבים.

## תצפית
הגלקסיה נמצאת במרכז צביר הבתולה, כחצי מעלה ממערב לכוכב ρ בבתולה, כ-5.5 מעלות ממערב לכוכב וינדמיאטריקס וכ-7.8 מעלות מצפון-צפון-מערב לכוכב δ בבתולה. כשליש מעלה ממזרח לה נמצאת NGC 4608, כ-2.7 מעלות מדרום-מזרח לה נמצאת NGC 4698 ובכיוון דרום-מערב במרחק זוויתי של 2.4 מעלות ו-3.3 מעלות נמצאות בהתאמה NGC 4535 ו-M49. כ-2.2 מעלות ממערב-צפון-מערב לה נמצאת NGC 4503, כ-1.3 מעלות מצפון-מערב לה נמצאות NGC 4567 ו-NGC 4568, מעבר להן באותו הכיוון, כ-1.5 מעלות מ-NGC 4596 נמצאת NGC 4564, כ-1.6 מעלות מצפון-צפון-מזרח לה נמצאות M59 ו-M60, כ-1.5 מעלות מצפון-מזרח לה נמצאת NGC 4660 וכ-3.3 מעלות ממזרח-צפון-מזרח לה נמצאות NGC 4754 ו-NGC 4762, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4596 הוא כ-4 דקות קשת, שממרחקה שקול לקוטר של מעט יותר מ-60,000 שנות אור, קרוב לשני שלישים מהקוטר של שביל החלב, ומסתה מוערכת בכ- מסות שמש, כ-7% ממסת שביל החלב, כאשר כמעט כולה, כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה יש מעט מאוד מימן מולקולרי ואטומי, וכמותו מוערכת בפחות מ-30 מיליון מסות שמש, כך שיצירה של כוכבים חדשים מתרחשת בקצב נמוך יחסית שמוערך בכ-3.5 מאיות של מסת שמש בשנה, או מסת שמש בכ-27 שנים. בהתאם לכך, אוכלוסיית הכוכבים בגלקסיה היא די זקנה וגילה הממוצע מוערך בקרוב ל-13 מיליארד שנים והמתכתיות של הכוכבים היא רק כ-60% מזו של השמש. בחלקה המרכזי של הגלקסיה יש מבנה דמוי מוט מרכזי שאורכו הזוויתי כמעט דקת קשת, שממרחקה של הגלקסיה שקול לאורך של כ-15,000 שנות אור. בליבתה של הגלקסיה נמצא חור שחור על-מסיבי שמסתו מוערכת בכ-80 מיליון מסות שמש,

## קישורים חיצוניים

* 

## הערות שוליים

קטגוריה:גלקסיות עדשה
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
אאוסתנופטרון

**אאוסתנופטרון** (שם מדעי: *Eusthenopteron*; משמעות השם: "סנפירים מפותחים מאוד") הוא סוג של דג קדום מהמחלקה בעלי סנפירים בשרניים שחי בסוף תקופת הדבון. הוא היה מאובן מעבר בין הדגים האמיתיים לבעלי ארבע רגליים פרימיטיביים מאוד כמו האיכתיוסטגה. המאובנים שלו נמצאו לראשונה ב-1881 בפארק הלאומי מיגואשה שבקוויבק, קנדה. מאובנים נוספים התגלו באמריקה הצפונית ואירופה ב-3 מינים.

## מאפיינים
דג זה דמה במראהו להינרייה, אך היה קטן יותר. הוא הגיע לאורך ממוצע של כ-1–1.5 מטר והיה בעל לסתות גדולות, מכסה זימים בולט ומכוסה עור ומספר סנפירים בשרניים לצידי הגוף שעזרו לדג להתקדם במים רדודים. היה לו זנב גדול בעל 3 אונות וזוג סנפירי זנב גדולים בקצה הגוף. בגלל העיניים הקטנות הראייה שלו הייתה חלשה מאוד והוא הסתמך על חישת זרימה סביב גופו במקום. ככל הנראה הוא היה טורף של חסרי חוליות וחולייתנים קטנים ממנו.

## גלריה

Eusthenopteron foordi.jpg
Eusthenopteron BW.jpg


## קישורים חיצוניים

* 

קטגוריה:בעלי חיים שחיו בדבון באמריקה הצפונית
קטגוריה:בעלי סנפירים בשרניים פרהיסטוריים
קטגוריה:דגי גרם מהפלאוזואיקון
ז'וזפין אלהאנקו

**ז'וזפין אלהאנקו** (בשוודית: **Josephine Alhanko**; נולדה ב-24 באפריל 1981) היא שחקנית שוודית.

## ביוגרפיה
אלהאנקו נולדה בסטוקהולם ובנעוריה למדה בלט, ב-2002 הופיעה בתוכנית הילדים "Dieselråttor & sjömansmöss" ששודרה בערוץ SVT1, ב-2005.

ב-2006 זכתה בתואר מיס שוודיה והלכה לייצג את שוודיה במיס תבל 2006 בלוס אנג'לס, שופטי התחרות תיארו אותה כ"מקצועית, צנועה וסימפתית", היא עלתה לשלב 20 המועמדות הסופיות.

ב-2006 גם שיחקה באחד התפקידים הראשיים של סדרת הפנטזיה "Världarnas bok", ב-2011 שיחקה בפרק של סדרת המשטרה "Irene Huss", ב-2012 שיחקה בהפקת תיאטרון המבוססת על הסרט פאני ואלכסנדר, באותה שנה החלה לשחק בסדרה אנשים אמיתיים.–

## פילמוגרפיה

### טלוויזיה

### תיאטרון

## קישורים חיצוניים

## הערות שוליים

קטגוריה:זוכות מיס שוודיה
קטגוריה:משתתפות בתחרות מיס תבל 2006
קטגוריה:שחקניות קולנוע וטלוויזיה שוודיות
קטגוריה:ילידות 1981
קטגוריה:שוודים שנולדו ב-1981
עוגת עקיצת הדבורה

**עוגת עקיצת הדבורה / עוגת עוקץ הדבורה** (בגרמנית: **Bienenstich**; ביננשטיך) היא עוגה שמקורה בגרמניה.

העוגה מבוססת לרוב על תחתית של בצק שמרים מתוק עם ציפוי אפוי של שקדים מקורמלים וממולאת בחביצת וניל, קציפת חמאה  או שמנת.

ניתן למצוא את המתכון במספר גרסאות או צורות, כמו בצורת מאפין. ישנן גם גרסאות מהירות יותר להכנהשאינן מבוססות על בצק שמרים, ומרקמן  אוורירי יותר.

עוגת עקיצת הדבורה היא עוגה מסורתית הפופולרית למדי ברחבי הארצות הגרמניות וגם בחלקים אחרים של אירופה ואף בישראל. נהוג להגיש אותה כמנה אחרונה או לצד קפה או תה.

## אטימולוגיה
ייתכן שהעוגה קיבלה את שמה בשל ציפוי הדבש שלה.

לפי סיפור אגדה, דבורה נמשכה אל העוגה ועקצה את האופה שהמציא את העוגה.

מקורות אחרים מצטטים סיפורים שונים, למשל, אגדה של אופים גרמניים מהמאה ה-15, אשר השליכו כוורות מלאות בדבורים על פולשים שהגיעו מכפרים סמוכים. לאחר שהפולשים נהדפו בהצלחה פצחו תושבי הכפר בחגיגות על ידי אפיית גרסה של עוגה זו שנקראה על שם ההדיפה בעזרת דבורים.

ישנו גם סיפור על אופה גרמני שבזז להנאתו כוורות בכפר שכן, וחגג את מלאי הדבש החדש שלו בעוגה הזו שהכין.

## ראו גם
* המטבח הגרמני
* עוגת מזון השטן

## קישורים חיצוניים

* 
* 
*תתכוננו לאפקט וואו: עוגת עוקץ הדבורה, החדשות 13

## הערות שוליים

עקיצת הדבורה
עקיצת הדבורה
קטגוריה:מאכלי שקדים
קטגוריה:קינוחי ביצים
עקיצת הדבורה
טבלת קיילי

בתורת החבורות, **טבלת קיילי**, הנקראת על שם המתמטיקאי הבריטי בן המאה ה-19 ארתור קיילי, מתארת את המבנה של חבורה סופית באמצעות הצגת כל המכפלות האפשריות של שניים מאיברי החבורה בטבלה ריבועית המזכירה את לוח הכפל. מסיבה זו היא לעיתים מכונה גם "לוח הכפל של החבורה". מאקסיומת האסוציאטיביות של חבורה נובע שטבלת קיילי מגדירה כל תוצאה אפשרית של כפל סדרת איברים מתוך החבורה. תכונות רבות של החבורה - כמו למשל האם היא אבלית או לא, אילו איברים הם ההופכיים של אילו איברים, והגודל של מרכז החבורה - ניתנות להסקה מטבלת קיילי שלה.

דוגמה פשוטה לטבלת קיילי היא זו של החבורה {1,1-} תחת כפל רגיל:

## תכונות
* לטבלת קיילי של חבורה יש מבנה של ריבוע לטיני - בכל שורה או טור מופיע כל איבר בחבורה בדיוק פעם אחת. כהוכחה לכך נניח בשלילה ששורה או עמודה בטבלה מכילות את אותו האיבר פעמיים, כלומר: y = x \cdot g = x \cdot h (כאן *y* הוא האיבר שמופיע פעמיים בשורה או בעמודה של *x*). אם נכפול משמאל בהופכי של *x* נקבל x^{-1}\cdot y = g = h , בסתירה לכך ש-*g* ו-*h* שני איברים שונים.
* יותר מכך, אם סדר החבורה  *G* אי זוגי, ניתן להוכיח - בעזרת משפט לגראנז' - שגם על האלכסון הראשי של הטבלה מופיע כל איבר בחבורה בדיוק פעם אחת. הווה אומר, לכל *x* בחבורה קיים *y* כך ש-x = y^2. **הסבר**: אם x איבר בחבורה שאינו איבר היחידה *e*, אז לפי משפט לגראנז' הסדר שלו בחבורה מחלק את |G| (איבר זה יוצר תת-חבורה ציקלית *H* שמספר איבריה הוא סדרו של *x*) ולכן הוא בעצמו גם אי זוגי. כעת, כדי למצוא את "השורש הריבועי" *y* של *x*, מספיק להסתכל בתת-חבורה הציקלית הנוצרת על ידי *x*: אם נסמן ב-*m* את הסדר האי זוגי של *x*, אז y=x^{(m+1)/2}\implies y^2 = x^m\cdot x = e\cdot x = x.
* עבור חבורות אבליות, טבלת קיילי היא סימטרית ביחס לאלכסון הראשי, שכן a\cdot b = b\cdot a.
* המופעים של איבר היחידה *e* סימטריים ביחס לאלכסון הראשי, שכן כל איבר מתחלף עם ההופכי שלו.
* אם השורה המתאימה לאיבר *a* זהה לעמודה המתאימה לו, אז האיבר שייך למרכז החבורה.

## קישורים חיצוניים

* 

קטגוריה:תורת החבורות
מוסא מוגושקוב

**מוסא חוש-אחמטוביץ' מוגושקוב** (ברוסית: **Муса Хож-Ахматович Могушков**; נולד ב-6 בפברואר 1988) הוא ג'ודוקא רוסי אשר מתחרה בקטגוריית המשקל עד 73 ק"ג.

## קריירה
מוגושקוב מחזיק בשתי מדליות ארד מאליפויות העולם מהשנים 2011 ו-2014. באליפויות אירופה הוא זכה במדליית כסף בשנת 2017 ומדליית ארד בשנת 2021.

מוגושקוב התחרה פעמיים במשחקים האולימפיים בשנים 2012 ו-2020. בלונדון 2012 הוא התחרה בקטגוריית המשקל עד 66 ק"ג והודח בקרב הראשון לאחר הפסד לטרלאן קארימוב האזרי. בטוקיו 2020 הודח שוב בקרב הראשון לאחר הפסד בווזארי לרוסטם אורוג'וב האזרי. מוגושקוב לא התחרה בריו 2016, אז נבחר דניס יארצב להיות הנציג הרוסי בקטגוריית המשקל עד 73 ק"ג עקב ניקוד גבוה יותר בדירוג העולמי.

במהלך הקריירה מוגושקוב זכה בשבע תחרויות מהסבב העולמי; מהם ארבע תחרויות גראנד סלאם ושלוש תחרויות גראנד פרי.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא רוסים
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת טוקיו (2020)
קטגוריה:רוסים שנולדו ב-1988
אקסל קלרז'ה

**אקסל קלרז'ה** (בצרפתית: **Axel Clerget**; נולד ב-28 בפברואר 1987) הוא ג'ודוקא צרפתי אשר מתחרה בקטגוריית המשקל עד 90 ק"ג.
## קריירה
בפברואר 2009 זכה קלרז'ה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם פריז. בדצמבר 2016 זכה במדליית כסף בגראנד סלאם טוקיו היוקרתי ובפברואר 2017 זכה במדליית כסף נוספת בגראנד סלאם פריז.

באליפות אירופה בשנת 2017, שנערכה בוורשה, הוא זכה במדליית הכסף לאחר שניצח בחצי הגמר את חוסיין חלמורזייב הרוסי והפסיד בגמר לאלכסנדר קוקול הסרבי. באליפות העולם 2018 שנערכה בבאקו זכה קלרז'ה במדליית הארד. הוא הגיע עד שלב חצי הגמר, שבו הפסיד לאיוון מוראלס הקובני, ונשר לקרב על מדליית הארד, שבו גבר באיפון על אדוארד טריפל הגרמני.

קלרז'ה התחרה בגראנד פרי תל אביב 2019 וזכה במדליית הזהב לאחר שניצח בגמר את ניקולס מונגאי האיטלקי. באליפות העולם 2019, שנערכה בטוקיו, זכה פעם נוספת במדליית הארד. ברבע הגמר הפסיד לנואל ואן 'ט אנד ההולנדי, שזכה בסופו של דבר במדליית הזהב, ובבית הניחומים ניצח את ממדלי מהדייב האזרי ואת מרקוס נימן השוודי.

באולימפיאדת טוקיו 2020, קלרז'ה זכה יחד עם נבחרת צרפת במדליית הזהב בתחרות הקבוצתית לאחר שניצחו בגמר את נבחרת יפן. בתחרות האישית הוא הודח בסיבוב השלישי לאחר ניצחון אחד והפסד אחד.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא צרפתים
קטגוריה:צרפתים שנולדו ב-1987
קטגוריה:אלופים אולימפיים צרפתים באולימפיאדת טוקיו (2020): ג'ודו
אזור הצפון הרחוק (קמרון)

**אזור הצפון הרחוק** (בצרפתית: **Région de l'Extrême-Nord**) הוא אזור בקמרון.

באזור מתגוררים 3,993,007 תושבים (נכון ל-2015). בירת האזור היא מרואה.

## נפות
מבחינה מנהלית אזור הצפון הרחוק מחולק ל-6 נפות.

## קישורים חיצוניים

קטגוריה:קמרון: אזורים
קטגוריה:מדינות וטריטוריות שהוקמו ב-1983
תעלומת האלפא ביתא (סדרת טלוויזיה)

**תעלומת האלפא ביתא** (באנגלית: **The ABC Murders**) היא מיני-סדרה של ה-BBC משנת 2018 המבוססת על הרומן "רציחות האלפבית" מאת אגתה כריסטי. הסדרה שודרה בשלושה לילות רצופים החל מ-26 בדצמבר 2018. העיבוד נעשה בידי שרה פלפס, והבימוי בידי אלכס גבאסי. בסדרה מככב ג'ון מלקוביץ' בתפקיד הרקול פוארו, ולצדו מופיעים רופרט גרינט, אנדרו באקן, טרה פיצג'רלד ושירלי הנדרסון בתפקידי משנה.

במרץ 2019 תופץ הסדרה על גבי DVD באמצעות Universal Pictures UK.

## צוות השחקנים
### תפקידים ראשיים
* ג'ון מלקוביץ' – הרקול פוארו
* רופרט גרינט – המפקח קרום
* אנדרו באקן – פרנקלין קלארק
* איימון פארן – אלכסנדר בונפרטה קאסט
* ג'ק פרת'ינג – דונלד פרייזר
* גרגור פישר – דקסטר דולי
* טרה פיצג'רלד – ליידי הרמיוני קלארק
* הנרי גודמן – סידני פריין
* שירלי הנדרסון – רוז מרבורי
* ברונווין ג'יימס – מייגן ברנרד
* פרייה מייבור – תורה גריי
* קווין מקנלי – המפקח ג'אפ

### תפקידי משנה
* איב אוסטין – בטי ברנרד
* אניה צ'אלוטרה – לילי מרבורי
* ליזי מקינרני – ליזי ברנרד
* סיריל נרי – האב אנסלם
* סוזן פאקר – קפסטיק
* מייקל שפר – סרג'נט ילנד
* כריסטופר וילרס – סר קרמייקל קלארק
* שיין אטוול – הבלש בונס
* טרניה אדוארדס – מיס לי
* טמזין גריפין – אליס אשר
* ניל הרסט – בני גרו
* איאן פירי – פיטר אשר
* קארן וסטווד – גברת קירקהם

## הפקה
הסדרה צולמה באתרים ביורקשייר בהם גרוסמונט, לידס, פיקרינג, ריפון, סלטייר, וייקפילד וסקלטון-און-יור. ניובי הול שימש לצילומי האחוזה בצ'רסטון. בסדרה מופיע גם בניין De La Warr Pavilion בבקסהיל-און-סי.

## פרקים

## קישורים חיצוניים

* 

## הערות שוליים

קטגוריה:מיני-סדרות טלוויזיה
קטגוריה:סדרות טלוויזיה בריטיות שעלו לשידור בשנות ה-2010
קטגוריה:אגתה כריסטי
אזור החוף (קמרון)

**אזור החוף** (בצרפתית: **Région du Littoral**) הוא אזור בקמרון.

באזור מתגוררים 3,354,978 תושבים (נכון ל-2015). בירת האזור היא דואלה.

## נפות
מבחינה מנהלית אזור החוף מחולק ל-4 נפות.

## קישורים חיצוניים

קטגוריה:קמרון: אזורים
שחר גורדון

**שחר גורדון** (נולד ב-7 ביוני 1980) הוא כדורסלן עבר ישראלי אשר שיחק במספר קבוצות בליגת העל וכן בנבחרת ישראל. גורדון זכה להצלחה בצעירותו, כאשר זכה בתארים במדי קבוצת הנוער של מכבי תל אביב ובתיכון עירוני ט' במסגרת ליגת העל לתיכונים.

## קריירת משחק
גורדון שיחק בצעירותו בקבוצת הנוער של מכבי תל אביב. הוא זכה עם הקבוצה באליפות בעונת 1996/7 (בהדרכת יעקב ג'ינו) ובגביע המדינה בעונת 1997/8 (בהדרכת ישראל לב). במקביל, השתתף גורדון בליגת העל לתיכונים במדי תיכון עירוני ט' בתל אביב וזכה עם הקבוצה באליפות ב-1997. בשנתו האחרונה בתיכון עבר גורדון לקונטיקט שבארצות הברית ושיחק כדורסל במדי קבוצת בית הספר סט. תומאס מור אקדמי. בשנים 1998–2000 שיחק גורדון בקבוצת הכדורסל של אוניברסיטת קליפורניה בברקלי וב-1999 זכה איתה באליפות טורניר ה-NIT. גורדון גם שיחק בנבחרות הצעירות של ישראל. בין השאר, הוא שיחק במדי נבחרת הנוער באליפות אירופה ב-1998 שנערכה בבולגריה, שם זכתה הנבחרת במקום השישי כאשר גורדון היה הקלע הבולט של הנבחרת בטורניר עם 13.5 נקודות למשחק. גורדון היה חלק מנבחרת העתודה שזכתה בהישגי השיא שלה עד אז, יחד עם טל בורשטיין ויניב גרין, כאשר בשנת 2000 סיימה כסגנית אלופת אירופה לנוער, לאחר שבחצי הגמר ניצחה את נבחרת ספרד של פאו גאסול; ובאליפות העולם לנוער בשנת 2001 סיימה במקום השביעי.

גורדון החל את הקריירה המקצוענית שלו בעונת 2000/01 במכבי רמת גן וקלע כ-3 נקודות בממוצע למשחק. בעונת 2001/02 שיחק גורדון בהפועל ירושלים של קלע כ-5 נקודות ב-12 דקות בממוצע למשחק והגיע עם הקבוצה לגמר גביע המדינה ולחצי גמר גביע ספורטה. בעונת 2002/03 ירדו ממוצעיו לכ-3 נקודות ו-11 דקות. את עונת 2003/04 החל גורדון בגבעת שמואל שם קלע 4 נקודות בכ-15 דקות בממוצע למשחק. בינואר 2004 עבר גורדון למכבי ראשון לציון (בתמורה לשחקן יואב בר) שם קלע כ-2 נקודות בכ-6 דקות בממוצע למשחק. בעונתו האחרונה בישראל, עונת 2004/05 שיחק גורדון ברמת השרון שם קלע כ-2 נקודות בכ-12 דקות בממוצע למשחק. בעונת 2005/06 עבר גורדון לבי. סי. קייב האוקראינית שם שיתף פעולה עם אפיק ניסים והמנהל המקצועי רני כהנא והגיע עם הקבוצה למקום השלישי ביורוצ'לנג'.

בנבחרת ישראל הבוגרת רשם גורדון 36 הופעות וקלע 148 נקודות. הוא נטל חלק באליפות אירופה ב-2001 שנערכה בטורקיה. במשחק על העלייה לרבע הגמר נגד נבחרת ספרד, כאשר הספרדים מובילים בנקודה, שבע שניות לסיום המשחק, החטיא גורדון זריקה מטווח קרוב, מה שהוביל להפסד הנבחרת והדחתה מהטורניר. גורדון גם השתתף באליפות אירופה ב-2003 שנערכה בשוודיה, שם זכתה ישראל במקום השביעי.

בשנת 2006 פרש גורדון מכדורסל. עם השנים הוגדר כשחקן שלא הגשים את הפוטנציאל הגלום בו.

לאחר פרישתו, השלים גורדון תואר שני במנהל עסקים באוניברסיטת קולומביה, ולאחר מכן עבר לעבוד בסניף של חברת קרדיט סוויס בלונדון.

## קישורים חיצוניים

* דף השחקן באתר מנהלת הליגה

## הערות שוליים

קטגוריה:כדורסלנים יהודים
קטגוריה:כדורסלנים ישראלים באוקראינה
קטגוריה:כדורסלנים ישראלים
קטגוריה:כדורסלני מכבי עירוני רמת גן
קטגוריה:כדורסלני הפועל ירושלים
קטגוריה:כדורסלני מכבי גבעת שמואל
קטגוריה:כדורסלני מכבי ראשון לציון
קטגוריה:כדורסלני נבחרת ישראל
קטגוריה:כדורסלני בי.סי. קייב
קטגוריה:כדורסלני א.ס. רמת השרון
קטגוריה:בוגרי תיכון עירוני ט' (תל אביב)
קטגוריה:רמת גן: כדורסלנים
קטגוריה:בוגרי אוניברסיטת קולומביה
קטגוריה:כדורסלנים ישראלים בליגת המכללות בארצות הברית
קטגוריה:כדורסלני אוניברסיטת קליפורניה בברקלי
קטגוריה:ישראלים שנולדו ב-1980
ספרטק מוסקבה (פוטבול)

**ספרטק מוסקבה** (ברוסית: **Клуб по Американскому Футболу "Спартак Москва"**) היא קבוצת פוטבול רוסית מהעיר מוסקבה המשחקת בליגת הפוטבול הרוסית.

## תארים
***[[ליגת העל המזרח אירופית בפוטבול]]**
:: **סגנות (2):** 2022, 2024
***[[הגביע הרוסי בפוטבול|גביע רוסיה]]**
:: **זכייה (1):** 2022
***הליגה הבכירה של [[ליגת העל המזרח אירופית בפוטבול]]**
:: **סגנות (1):** 2020

## קישורים חיצוניים
* 
* 

## הערות שוליים
 

פוטבול
פוטבול
דיק בארנט

**ריצ'רד "דיק" בארנט** (; 2 באוקטובר 1936 – אפריל 2025) היה כדורסלן אמריקאי, אשר שיחק בליגת ה-NBA בין השנים 1959–1974. בעונת  השתתף במשחק האולסטאר של ה-NBA, ובעונות  ו- זכה באליפות ה-NBA כשחקן ניו יורק ניקס. לאורך קריירת המשחק העמיד ממוצעים של 15.8 נקודות, 2.9 ריבאונדים ו-2.8 אסיסטים למשחק. נבחר לחבר היכל התהילה של הכדורסל בשנת 2024.

## נעורים ומכללות
בארנט נולד וגדל בעיר גארי שבאינדיאנה. בשנת 1955 הוביל את קבוצת הכדורסל של "תיכון תאודור רוזוולט" עד משחק גמר אליפות התיכונים של אינדיאנה, שבו הפסידה הקבוצה ל"תיכון קריספוס אטקס" שאותה הוביל אוסקר רוברטסון. בין השנים 1955–1959 למד באוניברסיטת המדינה של טנסי, וזכה עם קבוצת הכדורסל שלה ב-3 אליפויות "ליגת המכללות הקטנות" (NAIA) בעונות 1957–1959. ב-4 עונותיו בקבוצה קלע 23.4 נקודות בממוצע למשחק, ועזב אותה כקלע המוביל בתולדותיה עם 3,009 נקודות בסך הכל.

## קריירת משחק
בדראפט ה-NBA 1959 נלקח בארנט בבחירה הרביעית, על ידי סירקיוז נשיונלס. בשתי עונותיו בסירקיוז קלע 15.0 נקודות בממוצע למשחק, והעפיל עם קבוצתו לשלב הפלייאוף. בעונת 1961/1962 עבר לקבוצת קליבלנד פייפרס מ"ליגת הכדורסל האמריקאית" (ABL), וזכה עמה באליפות הליגה.

לקראת עונת  חזר ל-NBA, כאשר חתם על חוזה בלוס אנג'לס לייקרס. בסיום אותה העונה הפסיד עם הלייקרס בגמר ה-NBA מול בוסטון סלטיקס (2–4), כמו גם בעונת  (1–4). ב-3 עונותיו בקבוצה קלע 16.8 נקודות למשחק.

באוקטובר 1965 הועבר בארנט בטרייד לניו יורק ניקס, בתמורה לבוב בוזר, ונשאר בקבוצה במשך 9 עונות עד פרישתו בשנת 1974. בעונת  קלע שיא קריירה של 23.1 נקודות בממוצע למשחק, ובעונת  השתתף בפעם היחידה בקריירה במשחק האולסטאר.

בעונת  סייע לניו יורק לזכות באליפות ה-NBA הראשונה בתולדותיה, כשהשלים חמישייה פותחת חזקה לצד חברי היכל התהילה לעתיד וולט פרייזר, ביל בראדלי, דייב דבושר וויליס ריד. לאורך אותו הפלייאוף היה בארנט הקלע השני בקבוצתו, עם ממוצע של 16.9 נקודות למשחק, ובסדרת הגמר מול הלייקרס אף שדרג את תפוקתו ל-18.6 נקודות למשחק. בעונת  היה שותף לזכייתה השנייה של הקבוצה באליפות ה-NBA, אך כשחקן ספסל שולי יחסית. באוקטובר 1973, לאחר 5 משחקים בעונת , נחתך מסגל הקבוצה ופרש ממשחק, בגיל 37. בעת פרישתו ניצב במקום ה-17 ברשימת הקלעים המובילים בתולדות ה-NBA, עם 15,358 נקודות.

## לאחר קריירת המשחק
לאחר פרישתו ממשחק שימש במשך 3 עונות כעוזר מאמן בניקס, תחת רד הולצמן. לאחר מכן עבר לימודי דוקטורט בהוראה, והיה מרצה לניהול ספורט באוניברסיטת סנט ג'ון בניו יורק.

במרץ 1990 הופרשה גופייתו עם המספר "12" על ידי הניקס. באפריל 2007 הוצג בהיכל התהילה של כדורסל המכללות, יחד עם מאמנו בקבוצת האוניברסיטה ג'ון מקלנדון.

נפטר באפריל 2025.

## קישורים חיצוניים

## הערות שוליים

קטגוריה:אמריקאים ילידי אינדיאנה
קטגוריה:גארי (אינדיאנה): אישים
קטגוריה:אינדיאנה: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של טנסי
קטגוריה:בחירות דראפט של סירקיוז נשיונלס
קטגוריה:כדורסלני סירקיוז נשיונלס
קטגוריה:כדורסלני לוס אנג'לס לייקרס
קטגוריה:כדורסלני ניו יורק ניקס
קטגוריה:משתתפי משחק האולסטאר של ה-NBA
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של כדורסל המכללות
קטגוריה:היכל התהילה של הכדורסל: כדורסלנים
קטגוריה:אמריקאים שנולדו ב-1936
קטגוריה:אמריקאים שנפטרו ב-2025
שברולט סיטיישן

**שברולט סיטיישן** (באנגלית: **Chevrolet Citation**) היא מכונית קומפקטית, המוגדרת כמכונית משפחתית, מתוצרת יצרנית הרכב האמריקאית **[[שברולט]]** חברת בת של קונצרן הרכב **[[ג'נרל מוטורס]]** אשר יוצרה בארצות הברית ובמקסיקו בין השנים 1979–1985 (משנת המודל 1980).

משנת 1980 יוצר דגם קופה שהיה קרוי "X-11".

יוצרו 1,643,587 יחידות.

## תצורות
* 2 דלתות - האצ'בק.
* 3 דלתות - האצ'בק.
* 5 דלתות - האצ'בק.
* 2 דלתות - קופה.

## מכירות לפי שנת מודל
* 811,540 יחידות (שנת המודל 1980).
* 413,379 יחידות (שנת המודל 1981).
* 165,557 יחידות (שנת המודל 1982).
* 93184 יחידות (שנת המודל 1983).
* 97,205 יחידות (שנת המודל 1984).
* 62,722 יחידות (שנת המודל 1985).

## תמונות

קובץ:Chevrolet Citation.jpg | "שברולט סיטיישן", 5 דלתות, האצ'בק 
קובץ:1981 Chevrolet Citation (8216852925).jpg | "שברולט סיטיישן", 5 דלתות, האצ'בק, שנת 1981 
קובץ:Chevrolet Citation (7002709835).jpg | "שברולט סיטיישן" 5 דלתות, האצ'בק 
קובץ: Chevrolet-Citation-84.jpg | "שברולט סיטיישן", שנת 1984, 5 דלתות, האצ'בק 
קובץ:NEW YORK SIDE, HUDSON RIVER VENTILATION BUILDING IN FOREGROUND; NEW JERSEY SIDE, HUDSON RIVEN VENTILATION BUILDING IN BACKGROUND - Holland Tunnel, Beneath Hudson River between HAER NY,31-NEYO,166-12.tif| "שברולט סיטיישן" (ברקע נהר ההדסון) 
קובץ:1980 Chevrolet Citation rl.jpg | "שברולט סיטיישן" 3 דלתות, האצ'בק, שנת 1980 
קובץ:Chevrolet Citation 3 Door.jpg | "שברולט סיטיישן" 3 דלתות, האצ'בק
קובץ:1980 Chevrolet Citation X11.jpg | "שברולט סיטיישן X11", דגם קופה, 2 דלתות, שנת 1980
קובץ:Chevrolet Citation Coupe.jpg | "שברולט סיטיישן X11", דגם קופה, 2 דלתות


## ראו גם
* שברולט
* שברולט ברטה

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קופה
סיטיישן
קטגוריה:דגמי מכוניות שהושקו ב-1979
קטגוריה:מכוניות אמריקאיות
קטגוריה:כלי רכב המיוצרים במקסיקו
טלי קצף

**טלי קצף** ׁ(נולדה ב-31 ביולי 1985) היא זמרת סופרן ישראלית.

## ביוגרפיה
קצף סיימה את לימודי התואר הראשון בזמרה בהצטיינות בבית הספר למוזיקה ע"ש בוכמן-מהטה באוניברסיטת תל אביב, והייתה חברה במקהלת מורן ובמיתר אופרה סטודיו של האופרה הישראלית החדשה. הרפרטואר שלה שם כלל את אדלה בעטלף, גרטל, פיית החול ופיית הטל בהנזל וגרטל, פמינה ופפגנה בחליל הקסם, סוזנה בנישואי פיגרו, דספינה בכך עושות כולן, הסופרן הראשית באימפרסריו, ג'ולייטה בקפולטי ומונטקי ותפקידים נוספים.

הרפרטואר האופראי שלה כולל את ג'ילדה בריגולטו, המכשפה הראשונה בדידו ואניאס, ולנסיין באלמנה העליזה, תפקיד האש בהנער והקסמים, נאיידה באריאדנה בנקסוס, ועוד.

הרפרטואר הקונצרטי שלה כולל את הרקויאם והמיסה הגדולה של מוצרט בדו מינור, הרקוויאם הגרמני של ברהמס, המגניפיקט של באך, הרקויאם של פורה, המגניפיקט והגלוריה של ויולדי, המגניפיקט של ראטר, הגלוריה של פולנק ועוד.

בשנת 2010 זכתה קצף בפרס השלישי בתחרות האקדמיה למוזיקה ע"ש בוכמן-מהטה, בשנת 2015 זכתה בפרס ראשון ופרס הקהל בתחרות סדנת האופרה הבינלאומית בתל אביב ובשנת 2016 בפרס בוכוהולץ. היא זכתה במלגת אלי ליאון.

מתגוררת בהרצליה.

## קישורים חיצוניים
* 
* טלי קצף באתר האופרה הישראלית
* טלי קצף מתכוננת לטבילת האש שלה כטראוויאטה / עמיר קדרון, באתר music4awhile
* טלי קצף, סולנית סופרן קולורטורה מסבירה מה זה בעצם סופרן קולורטורה ומדגימה זאת בליוויו של הפסנתרן איאן שו, יוטיוב

## הערות שוליים

קטגוריה:זמרות אופרה ישראליות
קטגוריה:בוגרות התיכון האזורי ע"ש בן-גוריון בעמק חפר
קטגוריה:בוגרי התיכון האזורי ע"ש בן-גוריון בעמק חפר
קטגוריה:בוגרות אוניברסיטת תל אביב: מוזיקה
קטגוריה:בוגרי אוניברסיטת תל אביב: מוזיקה
קטגוריה:ישראליות זוכות פרסים
קטגוריה:זמרות סופרן ישראליות
קטגוריה:נתניה: אישים
קטגוריה:נתניה: מוזיקאים
קטגוריה:ישראליות שנולדו ב-1985
קטגוריה:ישראלים שנולדו ב-1985
קטגוריה:זמרות סופרן
שברולט ברטה

**שברולט ברטה** (באנגלית: **Chevrolet Beretta**) היא מכונית קופה, המוגדרת מכונית קומפקטית, מתוצרת יצרנית הרכב האמריקאית **[[שברולט]]** חברת בת של קונצרן הרכב **[[ג'נרל מוטורס]]** אשר יוצרה בארצות הברית בין השנים 1987–1991 (משנת מודל 1988).

סך הכול יוצרו 905,000 יחידות. בשנת המודל 1988 יוצרו 275,000 יחידות.

## דגמים
* "CL" (דגם בסיסי) - יוצר בין השנים 1987 - 1998.
* "GT" - יוצר בין השנים 1988 - 1993.
* "GTU" - יוצר בין השנים 1988 - 1989.
* "Indy" - יוצר בשנת 1990.
* "GTZ" - יוצר בין השנים 1990 - 1993.
* "Z26" - יוצר בין השנים 1994 - 1996.

## הסימן המסחרי "ברטה"
ב-25 במאי 1989 נפגש יו"ר **[[ברטה]]**, יצרנית נשק איטלקית, ונשיא **[[ג'נרל מוטורס]]** לחתום על הסכם ליישוב מחלוקת בנוגע לשימוש בסימן המסחרי, לדגם ה"שברולט ברטה", ובכך תרם לקרן ברטה באמצעות פרופ' גולדבירש (Prof. Goldbirsch).

פייר ג'וזפה ברטה קיבל את התרומה של 500,000 דולר מאת  רוג'ר ב. סמית', נשיא ג'נרל מוטורס, מטעם קרן Beretta לחקר הסרטן וטיפול במחלה. במקביל, יצרנית הנשק "ברטה" נתנה לקונצרן הרכב האמריקאי ג'נרל מוטורס את הזכות להשתמש בשם ובסימן המסחרי של מכונית שברולט היוקרתית "שברולט ברטה".

## תמונות

Chev Beretta.jpg | "שברולט ברטה" 
'91 Chevrolet Beretta (Cruisin' At The Boardwalk '14).jpg | "שברולט ברטה", שנת 1991 
Chevrolet Beretta GT 2.8 1989 (11498956274).jpg | "שברולט ברטה", דגם 2.8 "GT", שנת 1990 
Chevrolet Beretta 2.8 GT 1990 (14500988705).jpg | "שברולט ברטה", דגם 2.8 "GT", שנת 1990 
1990 Chevy Beretta Indy Pace Car Replica.jpg | "שברולט ברטה", דגם "Indy", שנת 1990 
Chevrolet Beretta 2.0 Fi 1988 (9491905914).jpg | "שברולט ברטה", דגם 2.0 "Fi", שנת 1988 
1993 Beretta GTZ Quad4 in Medium Quasar Metallic 3.jpg  | "שברולט ברטה", דגם "GTZ", שנת 1993 
1993 Beretta GTZ Quad4 in Medium Quasar Metallic 2.jpg  | "שברולט ברטה", דגם "GTZ", שנת 1993 
1993 Beretta GTZ Quad4 in Medium Quasar Metallic 1.jpg  | "שברולט ברטה", דגם "GTZ", שנת 1993 


## ראו גם
* שברולט

## קישורים חיצוניים

* 

## הערות שוליים

קטגוריה:מכוניות קופה
ברטה
קטגוריה:דגמי מכוניות שהושקו ב-1987
קטגוריה:מכוניות אמריקאיות
סיפורו של אדי דוצ'ין

**סיפורו של אדי דוצ'ין** (באנגלית: **The Eddy Duchin Story**) הוא סרט ביוגרפי אמריקאי משנת 1956 בסוגה של מלודרמה מוזיקלית עם טיירון פאואר וקים נובק בתפקידים הראשיים. צולם בצבעי טכניקולור ובשיטת סינמסקופ.

התסריט נכתב על ידי סמואל טיילור והוא מבוסס על סיפור של ליאו קאצ'ר  ומתאר באופן חופשי את סיפור חייו של פסנתרן הג'אז אדי דוצ'ין  (1909–1951).

דוצ'ין היה פסנתרן ג'אז ומנצח ביג באנד יהודי מפורסם בשנות ה-30 וה-40. הוא היה ללא השכלה מוזיקלית פורמלית אבל בעל יכולת טכנית מעולה בנגינת פסנתר. הוא ניגן מוזיקה לריקודים וקטעים קלסיים בלוויית תזמורת ג'אז גדולה. נגינתו השפיעה על רבים ובעיקר על ליברצ'ה שהעריץ אותו.

את קטעי הנגינה בפסנתר מבצע הפסנתרן כרמן קבלרו  שגם הוא הושפע מנגינתו של דוצ'ין.

הסרט היה מועמד לארבעה פרסי אוסקר: על הצילום, פסקול מוזיקה מקורית, סאונד וסיפור מקורי .

## תקציר העלילה
אדי דוצ'ין (טיירון פאואר) מגיע מבוסטון לניו יורק בסוף שנות ה-20 כדי למצא משרה כפסנתרן בביג בנד של ליאו רייסמן  המופיע בסנטרל פארק קזינו. שם הוא מכיר את מרג'ורי אולריק (קים נובק), אשת חברה יפה ואמידה. נגינתו מוצאת חן בעיניה והיא עוזרת לו להתקבל למשרה קבועה בתזמורת.

אדי מתחיל לחזר אחריה והיא נענית לו למרות הבדלי המעמדות. לבסוף היא נפגשת עם הוריו ובברכת מזל טוב הם מודיעים על נישואיהם.

חתונתם נערכת במלון מפואר ואדי מאושר. הקריירה שלו נוסקת בעזרת ידידו ואמרגנו לו שרווד (ג'יימס ויטמור). הוא מופיע גם ברדיו, מתמנה למנצח תזמורת ומופיע בנשפי ריקודים של החברה הגבוהה במלון וולדורף אסטוריה ומתפרסם בכל ארצות הברית ומרג'ורי יולדת את בנם פיטר.

מרג'ורי מתה לאחר הלידה ואדי נשבר. הוא יוצא להופעות באמריקה הדרומית ומנתק את עצמו מבנו פיטר הגדל אצל דודה ודודתה של מרג'ורי.

במלחמת העולם השנייה הוא מתגייס לצי ארצות הברית ומשרת כקצין על משחתת באוקיינוס השקט.

לאחר השחרור הוא משתכנע לחדש את קשריו עם בנו פיטר (רקס תומפסון) שהוא כעת ילד המפליא לנגן בפסנתר. אדי נפגש עם האומנת של פיטר, צ'יקיטה, (ויקטוריה שו)  ומתאהב בה והם מתחתנים. הוא ופיטר מנגנים ביחד על שני פסנתרים.

אדי מתחיל שוב להופיע אך חש בחולשה באצבעותיו ונאלץ להפסיק את ההופעה. הרופאים קובעים שהוא סובל מלויקמיה ואין לכך ריפוי.

אדי משתדל ליידע את פיטר על מחלתו ולבסוף פיטר מבין את האמת והם מנגנים ביחד.

## קישורים חיצוניים

*קדימון לסרט סיפורו של אדי דוצ'ין, באתר יוטיוב
*ליבראצ'ה מנגן כמחווה לאלילו, אדי דוצ'ין, באתר יוטיוב

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1956
קטגוריה:סרטים באנגלית
קטגוריה:סרטים ביוגרפיים
קטגוריה:סרטים אמריקאיים
קטגוריה:סרטי קולומביה
קטגוריה:סרטים מבוססי סיפורים קצרים
קטגוריה:סרטים המבוססים על סיפור אמיתי
קטגוריה:סרטים אמריקאיים המבוססים על סיפור אמיתי
קטגוריה:סרטי ג'אז
קטגוריה:סרטים מוזיקליים אמריקאיים
קטגוריה:סרטי דרמה אמריקאיים
חדשות BBC בעשר

**חדשות BBC בעשר** (***BBC News at Ten*** או בשם הרשמי: ***BBC Ten O'Clock News***) היא תוכנית הדגל של חדשות הערב עבור ערוצי הטלוויזיה הבריטיים BBC One ו-BBC News. את התוכנית מגישים יו אדוארדס ופיונה ברוס. התוכנית משודרת מדי יום בשעה 22:00 ב-BBC One.

התוכנית כוללת שלושים דקות של חדשות מבריטניה וכן חדשות בינלאומיות כאשר ניתן להן דגש רב. כמו כן, היא כוללת כ-10 דקות מערוצי ה-BBC האזוריים בבריטניה.

## היסטוריה
"חדשות BBC בעשר" הושקה ב-16 באוקטובר 2000, והחליפה את התוכנית "BBC Nine O'Clock News", שעלתה לאוויר כבר ב-14 בספטמבר 1970. המגישים בהשקה שלה היו מייקל בורק ופיטר סיסונס. המעבר לשעה 22:00 היה תגובת נגד להחלטה השנויה במחלוקת של "חדשות ITV", אשר שידרו מגזין חדשות של 20 דקות בשעה 22:00 ב-22 בינואר 2001, תוך כדי התנגשות חזיתית עם ה-BBC. אולם, לבסוף הפכה "חדשות BBC בעשר" לתוכנית הפופולרית יותר. המגזין של ITV נפגע כתוצאה מתזמון לקוי, וב-2 בפברואר 2004 הועבר לשעה 22:30. בשנת 2008, ITV החזירו את "*News at Ten"* אשר נותר לשמש כמתחרה העיקרי של ה-BBC.
בורק וסיסונס עזבו את *ה-BBC Ten O'Clock News* ב-19 בינואר 2003 כדי לפנות מקום למציגים יו אדוארדס ופיונה ברוס. כדי לסמן את זה תחלופת המגישים, ב-20 ינואר 2003 בו אדוארדס וברוס התחילו להגיש נעשה עיצוב מחדש של אולפן החדשות.

ב-21 באפריל 2008 עברה התוכנית, יחד עם שאר חדשות ה-BBC, רענון ושינוי חזותי ועברה לאולפן משופץ (N6). כמו כן, גם שונה שם התוכנית ל-"BBC News at Ten".

חדשות ה-BBC בעשר נבחרו לתוכנית החדשות של השנה בפרסי העיתונאות והטלוויזיה המלכותי (RTS) לשנת 2005, 2009 ו-2010.

התוכנית, יחד עם ערוץ BBC News, עברה לבית השידור והחלה לשדר ב-High Definition ב-18 במרץ 2013.

לאחר חמישה חודשי ניסוי לקראת הבחירות הכלליות בבריטניה (2015), הוכרז כי '"BBC News at Ten" תוארך באופן קבוע בעשר דקות בין הימים שני וחמישי, מינואר 2016.

## מגישים

## קישורים חיצוניים
*

## הערות שוליים

קטגוריה:מהדורות חדשות מרכזיות
קטגוריה:BBC: תוכניות וסדרות
טימו סונינן

**טימו סונינן** (בפינית: **Teemu Suninen**; נולד ב-1 בפברואר 1994) הוא נהגי מרוצי ראלי פיני המתחרה עבור קבוצת אם-ספורט באליפות העולם בראלי.

## קריירת מרוצים
סונינן ערך את הופעת הבכורה באליפות העולם בראלי בעונת 2014 כשהשתתף בראלי פינלנד. הוא סיים כמנצח בקטגוריית ה-WRC3 ודורג במקום ה-17 בדירוג הכללי. בעונת 2015 לקח חלק בשלושה מרוצים בקטגוריה, והשיג ניצחון נוסף בראלי סרדיניה. בנוסף, התחרה בחמישה מרוצים בקטגוריית ה-WRC2, וניצח את ראלי ווילס, מרוץ סיום העונה. בעונת 2016 השיג שלושה ניצחונות ושני פודיומים, ודורג במקום השלישי בקטגוריה. לקראת עונת 2017 עבר להתחרות בקבוצת אם-ספורט. הוא ניצח את ראלי ספרד, הגיע שלוש פעמים למקום השני ובסיומה דורג שוב במקום השלישי.

בעונת 2018 עבר להתחרות בקטגוריה הבכירה.

## קישורים חיצוניים

* 

## הערות שוליים

קטגוריה:נהגי מכוניות מרוץ פינים
קטגוריה:פינים שנולדו ב-1994
שברולט סלבריטי

**שברולט סלבריטי** (באנגלית: **Chevrolet Celebrity**) היא מכונית משפחתית גדולה מתוצרת יצרנית הרכב האמריקאית **[[שברולט]]** חברת בת של קונצרן הרכב **[[ג'נרל מוטורס]]** אשר יוצרה בארצות הברית, קנדה, ארגנטינה, קולומביה, מקסיקו וונצואלה בין השנים 1981–1990 (משנת המודל 1982).

## תצורות
* 4 דלתות - סדאן.
* 2 דלתות - קופה.
* 5 דלתות - סטיישן.

## מכירות לפי שנת דגם
* 92,330 יחידות (שנת הדגם 1982).
* 139,829 יחידות (שנת הדגם 1983).
* 309,288 יחידות (שנת הדגם 1984).
* 354,832 יחידות (שנת הדגם 1985).
* 404,883 יחידות (שנת הדגם 1986).
* 362,524 יחידות (שנת הדגם 1987).
* 258,456 יחידות (שנת הדגם 1988).
* 201,661 יחידות (שנת הדגם 1989).

## תמונות

קובץ:Chevrolet Celebrity Eurosport Front.jpg | "שברולט סלבריטי" 
קובץ:1986-Chevrolet-Celebrity.jpg | "שברולט סלבריטי", שנת 1986 
קובץ:1986 Chevrolet Celebrity Eurosport 2.8 V6 4-dr, rear right.jpg | "שברולט סלבריטי", שנת 1986 
קובץ:1984-85 Chevrolet Celebrity Sedan.jpg | "שברולט סלבריטי" 
קובץ:1988 Chevrolet Celebrity Eurosport, front right.jpg | "שברולט סלבריטי", שנת 1988 
קובץ:Flickr - DVS1mn - 85^ Chevrolet Celebrity (2).jpg | "שברולט סלבריטי" 
קובץ:Flickr - DVS1mn - 85^ Chevrolet Celebrity (1).jpg | "שברולט סלבריטי" 
קובץ:1984 Chevrolet Celebrity Coupé front.jpg | "שברולט סלבריטי", שנת 1984, דגם קופה 
קובץ:Chevrolet Celebrity two door sedan (6880790774).jpg | "שברולט סלבריטי", דגם קופה 
קובץ:Chevrolet Celebrity wagon -- 03-03-2010.jpg | "שברולט סלבריטי" - סטיישן 
קובץ:Chevrolet-Celebrity-wagon.jpg | "שברולט סלבריטי" - סטיישן 
קובץ:1987-1990 Chevrolet Celebrity wagon.jpg | "שברולט סלבריטי" - סטיישן 


## ראו גם
* שברולט

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
סלבריטי
קטגוריה:דגמי מכוניות שהושקו ב-1981
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:כלי רכב המורכבים בוונצואלה
קטגוריה:כלי רכב המיוצרים בארגנטינה
קטגוריה:כלי רכב המורכבים בקולומביה
קטגוריה:כלי רכב המיוצרים במקסיקו
פטין מולא

**פטין מולא** (בערבית: **فطين ملا**; נולד ב-15 ביוני 1960) הוא פוליטיקאי דרוזי-ישראלי שכיהן בעבר כחבר הכנסת מטעם הליכוד.

## ביוגרפיה
מולא נולד בכפר ירכא, למשפחה דרוזית. למד בתיכון שבכפר, והתגייס לגדוד חרב בצה"ל. סיים בהצלחה קורס קצינים, ושימש בתפקידים שונים בחיל השלישות. בתפקידו האחרון בצה"ל היה קצין נפגעים בפיקוד הצפון, בדרגת סגן אלוף. הוא בעל תואר ראשון כללי מאוניברסיטת חיפה.

לאחר סיום שירותו הצבאי החל לעבוד בביטוח לאומי, תפקיד בו שימש עד להשבעתו כחבר הכנסת העשרים ואחת.

בשנת 2015, בבחירות לכנסת העשרים, התמודד למשבצת המיעוטים בליכוד, אך הפסיד לאיוב קרא. בבחירות לכנסת העשרים ואחת, נקבע שבמשבצת זו לא ישוריין מועמד שכיהן כחבר הכנסת, מה שמנע מאיוב קרא להתמודד. מולא זכה, שובץ במקום ה-32, והתקדם למקום ה-31 ברשימה לאחר שפנחס עידן התפטר ממנה, וכך נכנס לשרת בכנסת.

לקראת הבחירות לכנסת ה-22 הוצב במקום ה-33 ברשימת "הליכוד", אך מכיוון שהמפלגה זכתה רק ב-32 מנדטים הוא לא חזר לכנסת. ב שמר על מקומו ונבחר לכנסת, לאחר שמפלגת הליכוד זכתה ב-36 מנדטים.

בפברואר 2021 פורסם בידיעות אחרונות כי מולא ביקש מבכירים באש"ף שיביעו תמיכה שקטה בראש הממשלה בנימין נתניהו בבחירות לכנסת ה-24.

לקראת הבחירות לכנסת ה-24 הוצב במקום ה-29 ברשימת "הליכוד", נבחר לכנסת לאחר שהמפלגה זכתה ב־30 מנדטים, ונמנה בה, ככל חברי מפלגתו, עם האופוזיציה. באוגוסט 2021 נמנה עם העותרים לבג"ץ נגד החלטת הכנסת ה-24 על הרכב ועדותיה.

לקראת בחירות לכנסת ה-25, ביקש להתמודד שוב על משבצת המיעוטים בליכוד אך בית הדין של הליכוד פסל את התמודדות של מולא במשבצת זו והוא נאלץ להתמודד ברשימה הארצית. בבחירות המקדימות לא הצליח להגיע למקום ריאלי.

## חיים אישיים
מולא מתגורר בירכא. הוא נשוי ואב לשלושה.

## קישורים חיצוניים

* 
*פטין מולא, באתר ערוץ הכנסת
* תעשו היכרות עם פטין מולא, פורטל הכרמל

## הערות שוליים

קטגוריה:בוגרי אוניברסיטת חיפה
קטגוריה:חברי הכנסת מטעם הליכוד
קטגוריה:חברי הכנסת העשרים ואחת
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי כנסת דרוזים
קטגוריה:ירכא: חברי הכנסת
קטגוריה:סגני שרים בממשלת ישראל
קטגוריה:סגני שר במשרד ראש הממשלה
קטגוריה:סגני-אלופים בצה"ל
קטגוריה:ישראלים שנולדו ב-1960
אזור הצפון (קמרון)

**אזור הצפון** (בצרפתית: **Région du Nord**) הוא אזור בקמרון.

באזור מתגוררים 2,442,578 תושבים (נכון ל-2015). בירת האזור היא גארואה.

הצמחייה השולטת באזור היא הסוואנה, שני נהרות מנקזים את האזור: הבנואה והפארו. באזור זה יש 3 פארקים לאומיים - Bénoué, Faro ו-Bouba Ndjidda. עולם החי מתאפיין בבעלי חיים כמו האיילים, האריה, הפנתר, תאו אפריקני והבבון.

50 ק"מ דרומית לגארואה, נמצא הסכר ההידרו-אלקטרי "לגדו" שנבנה על אגם לגדו בשנים 1978–1984 על ידי הקמרונים בעזרת מהנדסים ועובדים סיניים.

## נפות
מבחינה מנהלית אזור הצפון מחולק ל-4 נפות.

## קישורים חיצוניים

## הערות שוליים

קטגוריה:קמרון: אזורים
קטגוריה:מדינות וטריטוריות שהוקמו ב-1983
גביע המדינה בכדורסל 1996/1997

**גביע המדינה בכדורסל ל[[עונת 1996/1997 בליגה הלאומית בכדורסל|עונת 1996/1997]]** היא התחרות ה-37 מאז היווסדו של המפעל.

הפועל ירושלים זכתה בגביע המדינה השני בתולדותיה, לאחר ניצחון בגמר על מכבי תל אביב.

## שמינית הגמר

## רבע הגמר

## חצי הגמר

## הגמר
הפועל ירושלים, תחת המאמן גדי קידר, זכתה בגביע המדינה השני בתולדותיה והשני ברציפות.

## קישורים חיצוניים
* אלישע שוחט, ספר הכדורסל הישראלי, עמודים 374-377
* גמר גביע המדינה 1997, הפועל ירושלים - מכבי תל אביב 82:89, ערוץ היוטיוב של מכבי תל אביב

## הערות שוליים

קטגוריה:1996 בישראל: ספורט
קטגוריה:1997 בישראל: ספורט
קטגוריה:תחרויות כדורסל ב-1996
קטגוריה:תחרויות כדורסל ב-1997
קטגוריה:עונות בגביע המדינה בכדורסל
טיטאנומירמה

**טיטאנומירמה** (שם מדעי: *Titanomyrma*; מילולית: "Titan" – טיטאן, "Myrmex" – נמלה, כלומר "נמלה טיטאנית") היא סוג של נמלה פרהיסטורית מתקופת האאוקן שבעידן הקנוזואיקון אשר נחשבת לנמלה הגדולה ביותר מעולם. בעבר נחשבו לחלק מהסוג הנכחד פורמיקיום, עד ל-2011 אז הופרדו לסוג עצמאי. מאובניהם השתמרו בתוך סלעים.

## מאפיינים
נמלה זו הייתה גדולה יותר מכל שאר הנמלים. בעוד הגדולות שבנמלים המודרניות, מלכות של נמלי כידן, מגיעות לאורך חמישה סנטימטרים, הגיעו הזכרים בסוג נמלה זה לאורך שלושה סנטימטרים, והמלכה לאורך שישה סנטימטרים ולמוטת כנפיים באורך 15 סנטימטרים. המאובנים היו בעלי בטן עגלגלה ומובלטת.

נמלים אלה היו אולי בעלי חומצה פורמית אותה פלטו לצורך הגנה והיו כנראה קרובים לנמלי הגדוד, כך שהם ניזונו בעיקר מציד ופשיטה ברחבי היערות על טרף הגדול מהם. נמלים אלה היו הנמלים הגדולות הראשונות שנמצאו באמריקה הצפונית, וייתכן שהועברו ליבשת מאירופה באמצעות גשרים או על צמחים נסחפים. התאוריה בה הנמלים הגיעו מאמריקה הצפונית לאירופה, שהייתה קרה יותר, נשללה.

## מינים
**Titanomyrma lubei* – נמצאה ב-2011 בתצורת הנהר גרין, ליד הנהר גרין שבויומינג
**Titanomyrma gigantea* – נמצאה ב-1986 ליד העיירה מסל, בקרבת פרנקפורט שבגרמניה
**Titanomyrma simillima* – נמצאה ב-1986 ליד העיירה מסל, בקרבת פרנקפורט שבגרמניה

## קישורים חיצוניים

קטגוריה:נמליים
קטגוריה:בעלי חיים שחיו באאוקן באירופה
קטגוריה:חרקים פרהיסטוריים
קטגוריה:מאובני טקסונים שתוארו ב-2011
היכל התהילה של כדורסל המכללות

**היכל התהילה הלאומי של כדורסל המכללות** (באנגלית: **National Collegiate Basketball Hall of Fame**) הוא היכל תהילה ומוזיאון הממוקם בעיר קנזס סיטי שבמיזורי, ארצות הברית. היכל זה הוא משלים להיכל התהילה של הכדורסל, ומונצחים בו אישים שתרמו באופן משמעותי לליגות כדורסל המכללות בארצות הברית.

ההיכל נחנך בשנת 2006, וב-17 בנובמבר נערך בו טקס ההנצחה הראשון. בטקס זה הוצגו 172 כדורסלני עבר, מאמנים ותורמים אחרים כחלק מהמחזור המייסד של היכל התהילה. אוסקר רוברטסון, ביל ראסל, דין סמית', ג'ון וודן, ומשפחתו של ג'יימס נייסמית' נבחרו לייצג את המחזור כולו בטקס ההנצחה.

מאז שנת 2007 נוספים להיכל מדי שנה בין שישה לעשרה חברים חדשים. נכון למחזור 2020 (כולל), הוצגו בהיכל התהילה בסך הכול 156 כדורסלנים, 84 מאמנים, 33 "תורמים" ו-4 קבוצות.

## רשימת הנבחרים

## ראו גם
* היכל התהילה של כדורסל הנשים

## קישורים חיצוניים

* 

## הערות שוליים
*
קטגוריה:ארצות הברית: כדורסל
קטגוריה:מיזורי: ספורט
כדורסל מכללות
קטגוריה:קנזס סיטי
יוניקה מינונה

**יוניקה מינונה** (ברומנית: **Ionică Minune**; נולד ב-13 בפברואר 1959) הוא שם הבמה של האקורדיוניסט הרומני אנה גאורגה (Ene Gheorghe), שכונה גם "מלך האקורדיוניסטים".

## ביוגרפיה
אנה גאורגה נולד בכפר פייטרוסו, במועצה קוסטשט, במחוז בוזאו, במשפחה של צוענים מוזיקנטים. לסב של אנה גאורגה, הקובזר יון פטריקה (Ion Petrică), היו 11 בנים וכולם היו לאוטארים. כבר בגיל ארבע, בהדרכת אביו, התחיל גאורגה לנגן באקורדיון.

אנה גאורגה למד בבית הספר והיה תלמיד טוב, ששאף להיות שוטר, אולם אביו חלה ומת, והוא נאלץ בנסיבות אלה לצאת לעבוד כאקורדיוניסט, כדי לעזור בכלכלת המשפחה. בגיל 17 התחתן ועבר עם רעייתו לבוקרשט. הוא קיבל את כינויו, יוניקה מינונה (מינונה ברומנית פירושו "פלא") מחברו, נגן הצימבלום טוני יורדקה, שהתפעל מנגינתו, ונהג להציגו בשם זה בפני הציבור.

מינונה התפרנס היטב מנגינתו ולדבריו הרוויח יותר מזמרים והיה מקבל עבור ערב אחד יותר משכר חודשי של מנהל בית חרושת. מ-1979 התחיל להופיע גם מחוץ לרומניה, בצרפת, בספרד, באיטליה, ביפן, בגרמניה ואפילו במלזיה.

בתחילת שנות התשעים של המאה העשרים עבר מינונה להתגורר בצרפת ואפילו קיבל אזרחות צרפתית. בתקופה זו המציא את הסגנון המוזיקלי jazz manouche. ב-2006 שב והתיישב ברומניה.

מינונה חסר השכלה מוזיקלית מסודרת ואינו יודע לקרוא תווים. הוא אוהב בעלי חיים ומגדל כלבים וחתולים. מינונה אוהב ביגוד והנעלה איכותיים, של יצרנים מפורסמים ויש לו יותר מ-300 חליפות. פעם ייבא מיפן 2,5 טונות של בגדים ונעליים לצרכיו האישיים. יש לו גם מבחר גדול של שעוני יד, צמידים, מצתים, שרשראות וטבעות.

## קישורים חיצוניים

* Ionica Minune 
* Un magnific al acordeonului: IONICĂ MINUNE - "O părticică din Ţara Românească" 

## הערות שוליים

קטגוריה:נגני אקורדיון
קטגוריה:מוזיקאים צוענים
קטגוריה:רומנים שנולדו ב-1959
שיטת הדלתה

**שיטת הדלתה** בסטטיסטיקה היא תוצאה המאפשרת את אמידת השונות של פונקציה של אמד לפרמטר, כאשר התפלגותו האסימפטוטית של האמד היא נורמלית וסטיית התקן של האמד ידועה או ניתנת לאמידה.

## היסטוריה
סקירה של ההיסטוריה של שיטת הדלתה ניתנה על ידי והר הוף ומכתב תשובה מאת פורטנוי.
הרעיון שליו מבוססת שיטת הדלתה היה ידוע כבר במאה התשע עשרה. ב-1838 הוצג הרעיון הבסיס על ידי בסל, וב-1838 הוא הוצג בספרו של איירי. השימוש הסטטיסטי הראשון בשיטה נעשה ככל הנראה ב-1928 על ידי קלי. הניסוח הפורמלי הוצג ב-1935 על ידי דוב.

## שיטת הדלתה
**משפט**

תהי X_n סדרה של משתנים מקריים בעלת התפלגות אסימפטוטית נורמלית, ובאופן פורמלי {\sqrt{n}[X_n-\theta]\,\xrightarrow{D}\,\mathcal{N}(0,\sigma^2)},, כאשר \theta ו-\sigma^2 קבועים ממשיים, ו-\xrightarrow{D} מציין התכנסות בהתפלגות.

כן תהא g פונקציה הגזירה בנקודה \theta כך ש-g'(\theta) רציפה ו-g'(\theta) \ne 0.

אזי: {\sqrt{n}[g(X_n)-g(\theta)]\,\xrightarrow{D}\,\mathcal{N}(0,\sigma^2\cdot[g'(\theta)]^2)}.

**הוכחה:**

על פי משפט הערך הממוצע של לגראנז' (משפט ערך הביניים) קיים \tilde\theta כך ש-g(X_n)=g(\theta)+g'(\tilde{\theta})(X_n-\theta), כך ש-\tilde\theta נמצא בין X_n ובין \theta. (זהו למעשה פיתוח טיילור של g סביב \theta.)

נסדר מחדש את האיברים ונכפיל ב-\sqrt{n}, ונקבל כי \sqrt{n}[g(X_n)-g(\theta)]=g' \left (\tilde{\theta} \right )\sqrt{n}[X_n-\theta].

מכיוון ש-X_n\,\xrightarrow{P}\,\theta (כאשר \xrightarrow{P} מציין התכנסות בהסתברות) מקבלים כי \tilde\theta\xrightarrow{P}\,\theta, ומכיוון ש-g'(\theta) רציפה אנו מקבלים כי גם g'(\tilde\theta)\xrightarrow{p}g'(\theta).

כזכור, על פי תנאי המשפט {\sqrt{n}[X_n-\theta]\,\xrightarrow{D}\,\mathcal{N}(0,\sigma^2)},, ולכן על פי משפט סלוצקי מקבלים באופן מיידי כי {\sqrt{n}[g(X_n)-g(\theta)]\,\xrightarrow{D}\,\mathcal{N}(0,\sigma^2\cdot[g'(\theta)]^2)}.

הערה: ניתן להוכיח כי השגיאה בקירוב שואפת בהסתברות לאפס. כן קיימת גרסה רב ממדית.

## דוגמאות
### ריבוע התוחלת
על פי משפט הגבול המרכזי, הממוצע של n משתנים מקריים בלתי תלויים ושווי התפלגות בעלי תוחלת \mu ושונות סופית וחיובית \sigma^2 מתפלג אסימפטוטית נורמלית, כלומר \sqrt{n}[\bar{X}_n-\mu]\xrightarrow{D}N(0, \sigma^2). תהי g(x)=x^2, ולכן g'(x)=2x. מכאן נקבל כי ל-\bar{X}_n^2 יש התפלגות אסימפטוטית נורמלית עם תוחלת \mu^2 ושונות \frac {4\mu^2\sigma^2} {n}.

### רגרסיה לוגיסטית
נתבונן במודל  \log \frac {\pi(x)}{1-\pi(x)}=\alpha + \beta x
, ונסמן ב-\hat\beta_n את אמדן הנראות המקסימלית ל-\beta. מכיוון שזהו אמד נראות מקסימלית ידוע כי התפלגותו היא אסימפטוטית נורמלית עם תוחלת \beta ושגיאת תקן s>0, כאשר s נאמדת על ידי שימוש באינפורמציה של פישר. חוקרים מתעניינים בדרך כלל בערך OR=e^\beta שמפורש כיחס הסיכויים של Y בהינתן X. מכיוון ש-g(x)=e^x היא פונקציה רציפה שנגזרתה רציפה, נקבל כי לאמדן יחס הסיכויים e^{\hat\beta} יש התפלגות אסימפטוטית נורמלית עם תוחלת e^\beta, ולאמוד את שגיאת תקן שלו על ידי se^{\hat\beta}.

מכאן נוכל לקבל כי רווח סמך ברמת סמך 100(1-\alpha)\% ליחס הסיכויים הוא e^{\hat\beta}\ \pm \ Z_{ \frac{\alpha}{2} }se^{\hat\beta}. כן נוכל לבדוק את ההשערה כי יחס הסיכויים שווה ל-1 על ידי הסטטיסטי Z=\frac{e^{\hat\beta}-1}{se^{\hat\beta}}.

## ראו גם
* רגרסיה לוגיסטית
* משפט הגבול המרכזי
* התכנסות בהתפלגות
* התכנסות בהסתברות
* משפט סלוצקי

## לקריאה נוספת

## קישורים חיצוניים

## הערות שוליים

קטגוריה:סטטיסטיקה
קטגוריה:אמידה
מאסל שולס

**מאסל שולס** (באנגלית: **Muscle Shoals**) היא העיר הגדולה ביותר במחוז קולברט במדינת אלבמה בארצות הברית, והעיר השנייה בגודלה באזור המטרופוליטני פלורנס–מאסל שולס, המתפרס על הפינה הצפון-מערבית של אלבמה, אחרי פלורנס. בעיר מתגוררים כ-14 אלף תושבים (הערכה ל-2017).

העיר שוכנת על הגדה הדרומית של נהר טנסי בצמידות לאגם וילסון המלאכותי שנסכר על ידי סכר וילסון. העיר משתרעת על שטח של כ-43 קמ"ר.

## היסטוריה
האזור בו שוכנת העיר היה חלק מאדמות שבט הצ'רוקי עוד במאה ה-17. לאחר הקמת ארצות הברית התפצלה מהצ'רוקי קבוצה שכונתה צ'יקמאוגה  אשר התנגדה לאמריקאים שניסו ליישב את האזור, וכמו כן ישבו באזור בני שבט הקריק  שגם נודעו בעוינות לאמריקאים. ב-1790 הממשל האמריקאי שלח לאזור משלחת במטרה להקים מבצר ותחנת מסחר, אך היא כמעט הושמדה על ידי הילידים והתוכנית בוטלה. האמריקאים שרצו להתיישב בשטחים לא ויתרו ובסופו של דבר האזור סופח לארצות הברית בעקבות מלחמת 1812 והילידים גורשו כעבור כ-20 שנים לטריטוריה האינדיאנית.

האזור היה חקלאי וכפרי בעיקרו עד מלחמת העולם הראשונה. באותן שנים נשיא ארצות הברית וודרו וילסון הורה להקים את סכר הידרואלקטרי במטרה ליצור מפעלים לעיבוד אמוניום חנקתי, שנדרש להכנת תחמושת, אך בסופו של דבר המפעלים נפתחו רק לאחר סיום המלחמה ובניית הסכר הושלמה סופית רק ב-1924. התעשיין הנרי פורד הציע לקנות מהממשל את הסכר ואת המפעלים במטרה להקים מפעלים גדולים לייצור כלי רכב וביחד איתם יישוב גדול, אך הצעתו נדחתה בקונגרס של ארצות הברית. עם זאת, ההצעה ייצרה התעניינות באזור והעיר הוקמה באופן רשמי ב-24 באפריל 1923. הקמת רשות עמק טנסי כעשור לאחר מכן תרמה לפיתוח האזור והמפעלים המקוריים הוסבו לייצור דשן לחקלאים באזור.

בשנות ה-50 של המאה ה-20 הוקמו בעיר אולפני FAME על ידי המפיק ריק הול שבהם הוקלטו שירים של מספר אמנים אמריקאים גדולים כמו פרסי סלדג', אריתה פרנקלין, וילסון פיקט, אוטיס רדינג ופול אנקה. ביחד עם אולפן מאסל שולס סאונד  שפרש מ-FAME ב-1969 הם תרמו להפיכתה של מאסל שולס והמטרופולין כולו למרכז משמעותי בתעשיית המוזיקה האמריקאית, וייצרו השפעה שנודעה בתור "צליל מאסל שולס" (Muscle Shoals Sound) בעיקר בתחומי הקאנטרי, בלוז, פ'אנק, רית'ם אנד בלוז, מוזיקת הנשמה והרוק הדרומי.

## אטימולוגיה
המשמעות המילולית של השם "שרטוני שריר", ומקורו לא ברור לחלוטין. לפי אחת התאוריות המילה Muscle היא עיוות של המילה Mussel שמשמעה "צדפה", והשם מתייחס למצבורי צדפות גדולים שהיו בשרטונים של נהר טנסי.

## דמוגרפיה
לפי הערכת אוכלוסין ב-2016 שכנו בעיר 13,585 תושבים, מתוכם 81.1% הזדהו כלבנים, 16.5% כאפרו-אמריקאים, 1.6% כהיספנים, 1.6% כבעלי שני גזעים או יותר, 0.5% כילידים אמריקאים ו-0.4% כאסייתים. ההכנסה הממוצעת עמדה על $26,413 וההכנסה החציונית עמדה על $52,132.

## תחבורה
שדה התעופה האזורי של צפון-מערב אלבמה השוכן במאסל שולס משרת את כלל המטרופולין ומשמש לטיסות פנימיות בטווח קצר ולתעופה כללית.

## קישורים חיצוניים

* 
* ג'יימס פ. קיץ, מאסל שולס, **אנציקלופדיה של אלבמה** 

## הערות שוליים

קטגוריה:אלבמה: ערים
קטגוריה:יישובים שהוקמו ב-1923